3F Mølleåen.

**Navn og hjemsted**

§ 1. Afdelingens navn er 3F Mølleåen.

§ 2. Afdelingens hjemsted er Lyngby - Taarbæk Kommune.

**Formål**

§ 3. Afdelingens formål er:

1. At organisere alle lønmodtagere, der er beskæftiget inden for 3F Mølleåens faglige

organisationsområde i Lyngby - Taarbæk, Gentofte og Rudersdal kommuner, samt

lønmodtagere der er beskæftiget indenfor fabrikker og anden virksomhed jf. bilag 1.

2. At yde støtte til kulturelle og politiske aktiviteter, der fremmer arbejderbevægelsens og

medlemmernes interesser.

3. At fremme mulighederne for højere løn og bedre arbejdsforhold, herunder at fremme

ligestilling og ligebehandling, samt oprette overenskomster med arbejdsgivere, der ikke er

omfattet af kollektive overenskomster.

4. At bistå medlemmerne ved uoverensstemmelser med arbejdsgivere, samt understøtte

dem under anerkendte stridigheder.

5 At udføre et effektivt oplysningsarbejde og virke for tillidsrepræsentanter og medlemmers

Uddannelse, ved oprettelse af og støtte til oprettelse af netværk og kursusvirksomhed.

6. At være behjælpelig med at oprette brancheklubber og klubber på arbejdspladserne,

samt at opretholde kontakt til disse.

7. At fremme og støtte gennemførelse af forbundets formålsparagraf.

**Medlemskab, pligter og rettigheder.**

§ 4. Stk. 1. Enhver lønmodtager der er fyldt 18 år og hvis beskæftigelse er omtalt i § 3.,

kan blive medlem, for så vidt bestemmelser i afdelingens love ikke hindrer det.

Lærlinge og ungarbejdere mellem 13 og 17 år kan optages som medlem i forbundet med

forældres eller værges samtykke.

Medlemmer under 18 år er ikke valgbare, men har stemmeret.

§ 4 stk. 2. Bopæl og arbejdspladsforandringer skal altid meddeles afdelingen. Har

manglende meddelelse om forandringer medført forringelse af medlemmernes rettigheder, kan afdelingen eller bestyrelsen ikke gøres ansvarlige for dette.

§ 4. stk. 3. Medlemmer har pligt til at bidrage med alle de oplysninger, bestyrelsen ønsker

belyst, omkring overenskomst, løn og øvrige arbejdsforhold. Medlemmer skal påse, at man

ikke arbejder sammen med uorganiserede uden at meddele afdelingen dette.

§ 4. stk. 4. Medlemmerne hæfter ikke personligt for afdelingens gældsforpligtigelser.

Krav om ændring eller opsigelse af overenskomster skal altid meddeles afdelingen til

godkendelse og eventuel videre behandling i henhold til forbundets love.

§ 4 stk. 5. Medlemskabets gyldighed er betinget af, at fagbevægelsens formål ikke

modarbejdes.

§ 4. stk. 6. Medlemmer, der tilkendes folke- eller førtidspension, kan overføres til alders

eller pensionistmedlemskab, hvis de det sidste år har været medlem af afdelingens

faglige del.

(Medlemmer, nævnt i denne paragraf, kan deltage uden stemmeret på

generalforsamlingen.)

**Kontingent.**

§ 5. stk. 1. Kontingent regnes først for betalt, når beløbet er modtaget af og registreret i

afdelingen/forbundet.

§ 5. stk. 2. Manglende indbetaling af kontingent, medfører sletning og hermed fortabelse af

al ret til samtlige i afdelingen, forbundet og arbejdsløshedskassen erhvervede

rettigheder, i henhold til den til enhver tid gældende lovgivning for

arbejdsløshedsforsikring.

§ 5. stk. 3. Pålignet strejkebidrag eller ekstrakontingent skal betales i den periode de er

pålignet.

§ 5. stk. 4. Ud over de af forbundet og a-kassen pålagte kontingenter betaler hvert medlem

et kontingent til afdelingens drift.

**Konflikter/uoverensstemmelser**

§ 6. Under konflikter/uoverensstemmelser med arbejdsgivere bistår afdelingen sine

medlemmer med råd og vejledning. Alle medlemmer har ret til at søge råd og bistand hos

afdelingens bestyrelse i alle sager, der vedrører arbejdspladsens forhold. Hvor der er

dannet klub og/eller valgt tillidsrepræsentant, er det dog medlemmets pligt først at

forelægge sagen for klubbestyrelsen og/eller tillidsrepræsentanten. Under

arbejdsnedlæggelser, der er sanktioneret af 3F, udbetales understøttelse i

overensstemmelse med dette forbunds love og beslutninger. Ved arbejdsnedlæggelse,

som finder sted uden bestyrelsens billigelse, kan ingen økonomisk støtte ydes.

**Udmeldelse, udelukkelse og fraflytning**

§ 7. Stk.1. Ønsker et medlem at udtræde af afdelingen, skal ønske herom fremsættes

skriftligt. Ved udtræden af afdelingen kan der ikke gøres krav på afdelingens midler.

§ 7. Stk. 2. Dersom et medlem handler mod afdelingens love, handler utilladeligt med

dens midler og ejendele, handler ukollegialt, eller ved sin optræden eller sine handlinger

skader sine arbejdskammerater og i særdeleshed, hvis medlemmet modarbejder

afdelingens interesser og formål, skal bestyrelsen, når det kommer til dens kendskab,

tilrettevise medlemmet, eller medlemmet kan i grove eller gentagne tilfælde indstilles til

eksklusion af afdelingen på førstkommende generalforsamling.

§ 7. Stk. 3. Medlemmer, for hvilke der behandles udelukkelsessager, kan ikke fraflyttes, før

sagen er færdigbehandlet i bestyrelsen.

§ 7. Stk. 4. Udelukkede og slettede medlemmer kan kun optages som nye medlemmer.

§ 7. Stk. 5. Ved overflytning til andre afdelinger eller forbund eller ved overgang til

selvstændig virksomhed, skal kontingentet være betalt til dato.

Medlemskab kan ikke være hvilende.

**Klubberne**

§ 8. Stk.1. Klubber kan oprettes på enhver arbejdsplads med mere end 10 medlemmer.

Klubberne vedtager egne love, som dog skal forelægges afdelingens bestyrelse og

som ikke må være i strid med afdelingens love. Medlemskab i de af afdelingens

lovligt anerkendte klubber er obligatoriske for alle medlemmer. Tillidsrepræsentanten er født

formand for klubben.

§ 8. Stk. 2. Det er klubbernes opgave at styrke sammenholdet på arbejdspladsen og

repræsentere medlemmerne over for arbejdsgiverne under lokale forhandlinger.

§ 8. Stk. 3. Hvor der forefindes klubber, kan medlemmernes indbetaling af

afdelingskontingent foregå gennem denne.

Kontingent regnes først for betalt, når beløbet er modtaget af og registreret i

afdelingen. Desuden henvises til a-kassens regler for kontingentindbetaling.

**Generalforsamling**

§ 9. stk.1. Der afholdes en årlig ordinær generalforsamling. Den afholdes om efteråret.

Den skal mindst indeholde følgende punkter:

Godkendelse af protokol, bestyrelsens beretning, regnskab (herunder budget og

kontingent), indkomne forslag, valg ifølge lovene og a-kasse.

§ 9. stk. 2. Generalforsamlingen er afdelingens øverste myndighed i alle anliggender.

Dog kan bestyrelsen, hvis den skønner, at betydningen af en på generalforsamlingen

truffet afgørelse, står i åbenbart misforhold til antallet af afgivne stemmer, udskyde sagen

til endelig afgørelse ved urafstemning. Indtil denne har fundet sted, er

generalforsamlingens beslutning suspenderet, og dersom den ikke bekræftes ved

urafstemningen, bortfalder den.

§ 9. stk. 3. Generalforsamlingen udgøres af de på lovlig måde varslede medlemmer med

gyldigt medlemskab og er uanset antallet af deltagere beslutningsdygtige. Bestyrelsen sørger for betryggende kontrol, så ingen ikke-medlemmer, bortset fra inviterede gæster, deltager i generalforsamlingen.

§ 9. stk. 4. Den ordinære generalforsamling skal af bestyrelsen være indvarslet mindst 2

uger forud ved meddelelse til medlemmernes “mit 3F”, herudover på relevante sociale

medier og afdelingens officielle hjemmeside.

§ 9. stk. 5. Forslag, som ønskes behandlet på den ordinære generalforsamling, skal

indgives skriftligt til bestyrelsen senest 8 dage før generalforsamlingen.

Forslag til nedsættelse af udvalg på generalforsamlingen skal indgives skriftligt til

bestyrelsen senest 8 dage før generalforsamlingen. Det er en forudsætning for

nedsættelse af et udvalg, at forslagsstilleren selv er villig til at indtræde i udvalget.

§ 9. stk. 6. Vedtægtsændringer skal altid være selvstændige punkter på dagsordenen.

§ 9. stk. 7. Der føres referater over alle afdelingens generalforsamlinger. Disse

godkendes af dirigenten.

**Valg til afdeling.**

§ 10. Stk. 1. Formand og næstformand vælges for 3 år ad gangen, dog ikke samtidigt.

Hvis der er mere end en kandidat, til de /den ledige post(er) foretages prøvevalg i

salen.

Fastholder alle deres kandidatur, efter et sådant prøvevalg, afholdes der urafstemning.

Iværksættes der urafstemning om valg af enten formand eller næstformand, overgår den daglige ledelse og forhandlingsret til et af bestyrelsens nedsat udvalg bestående af minimum 5 bestyrelsesmedlemmer, indtil afstemningen er afsluttet og resultat er fundet.

§ 10. Stk. 2. Valg af afdelingens øvrige tillidsposter og — hverv finder sted på den

ordinære generalforsamling og afgøres ved almindeligt stemmeflertal.

**Øvrige valg.**

§ 10. Stk. 3. Valg af bestyrelsesmedlemmer gælder for 3 år ad gangen.

Der vælges 3 bestyrelsesmedlemmer hvert år, dog vælges der i det valgår, hvor hverken

formand eller næstformand er på valg, yderligere 2 bestyrelsesmedlemmer.

Højst to fra samme arbejdsplads kan have sæde i bestyrelsen.

3F Mølleåen er betragtet som en arbejdsplads, hvorfor den bliver repræsenteret ved

formand og næstformand i bestyrelsen.

Hvert år vælges der 3 suppleanter, for en 1 års periode. De opstilles på en særskilt liste,

der skal prioriteres.

Der vælges 2 bilagskontrollanter. Disse for 2 år ad gangen én i lige år og én i ulige år.

Der vælges ligeledes, for 2 år ad gangen, 2 bilagskontrollantsuppleanter, henholdsvis i lige

og ulige år.

Der vælges 1 fanebærer i lige år og 1 fanebærersuppleant i ulige år, for en 2-årig periode.

Udvalg og repræsentanter til disse udvalg vælges for 1 år ad gangen. Udvalgene består

derudover af en formand udpeget af bestyrelsen.

Valgte, ansatte tillidsrepræsentanter og bilagskontrollanter i afdelingen, samt

bestyrelsesmedlemmer er forpligtet til at tage den nødvendige uddannelse, så de kan

varetage afdelingens og medlemmernes interesser på betryggende måde.

§ 10. Stk. 4. Til 3F’s kongres og arbejdsløshedskassens delegeretmøde betragtes

afdelingens formand, næstformand og A-kasselederen altid som på forhånd valgte.

§ 10. stk. 5. De pladser som afdelingen råder over i de nævnte forsamlinger, besættes

derefter ved valg på generalforsamlingen. Der søges en ligelig fordeling i forhold til

afdelingens branchemæssige tilknytning til forbundets grupper.

§ 10. stk. 6. De valgte fungerer i kongresperioden og der vælges suppleanter.

Øvrige bestemmelser.

§ 10. Stk. 7. Skulle forudsete hændelser bevirke, at tillidsposter eller - hverv mellem to

generalforsamlinger bliver ledige, uden der er valgt suppleanter til at træde ind og

overtage dem, vælger bestyrelsen stedfortrædere, som fungerer indtil næste

generalforsamling. Hvis formanden i utide forlader sit hverv, vil det være naturligt at

næstformanden konstitueres frem til en generalforsamling, men bestyrelsen kan dog

vælge anden konstituering frem til en generalforsamling.

§ 10. Stk. 8. Til at overvåge alle afdelingens valg og afstemninger vælges et

stemmeudvalg på 3 medlemmer på generalforsamlingen for et år ad gangen.

§ 10. Stk. 9. Afgående lønnede tillidsrepræsentanter omfattet af Funktionærlovens § 2

stk.2, til og med stk. 7 samt Funktionærlovens.

§ 2A.Hvis den lønnede tillidsrepræsentant afgår efter eget ønske, herunder til pension eller

efterløn finder bestemmelsen ikke anvendelse.

**Ekstraordinær generalforsamling.**

§ 10. Stk. 1 0. Ekstraordinær generalforsamling skal afholdes, når mindst 10 % at

afdelingens medlemmer skriftligt over for afdelingens bestyrelse kræver dette med

motiveret dagsorden, eller når formand eller et flertal i bestyrelsen finder det nødvendigt.

Ekstraordinær generalforsamling indvarsles på samme måde som anført i § 9, stk. 4, dog

uden den nævnte tidsfrist, men inden for senest 30 dage.

Mindst 50 % af medlemmerne, der har begæret ekstraordinær generalforsamling skal

være til stede og skal kontrolleres ved navneopråb. Er ovennævnte forhold ikke opfyldt,

skal dirigenten afvise generalforsamlingen som ikke beslutningsdygtig og dermed ugyldig.

§ 10. Stk. 11. Ekstraordinære generalforsamlinger har kun beslutningsdygtighed i de

sager, i anledning af hvilke de er indkaldt.

§ 10. Stk. 12. For at være valgbar og sidde i afdelingsbestyrelsen skal man være medlem af 3F Mølleåen.

**Ledelse og økonomi.**

§ 11. stk. 1. Afdelingens arbejde ledes mellem generalforsamlingerne af en bestyrelse.

Den daglige ledelse udøves af formand, næstformand og a-kasseleder. Foruden daglig ledelse består

bestyrelsen af 11 bestyrelsesmedlemmer. Den/de faglige sekretærer, kassereren og A-

kasselederen deltager på bestyrelsesmøderne som tilforordnet.

§ 11. stk. 2. Bestyrelsen ansætter/afskediger nødvendigt personale. Ansættelse af a- —

kasselederen og kassereren skal dog ske under forudsætning af

forbundets/arbejdsløshedskassens godkendelse, ligesom det er en betingelse, at de er

medlemmer af 3F Mølleåen.

§ 11. stk. 3. Bestyrelsen udarbejder afdelingens budget og forslag til kontingent, som

forelægges og godkendes på den ordinære generalforsamling.

§ 11. stk. 4. Bestyrelsen vælger en sekretær. Sekretæren fører referat ved møderne.

§ 11. stk. 5. Bestyrelsen fastsætter selv sin forretningsorden og nedsætter de nødvendige

udvalg.

§ 11. stk. 6. Ordinære bestyrelsesmøder afholdes hver måned, dog undtaget i juli måned.

Formanden eller 3 bestyrelsesmedlemmer kan, når det skønnes nødvendigt, indkalde til

ekstraordinære bestyrelsesmøder. Der føres referat over bestyrelsens møder. I

referatet indføres bestyrelsens beslutninger og anføres, hvem der har været til stede

ved møderne. Dersom et medlem af bestyrelsen to på hinanden følgende gange udebliver

fra bestyrelsesmøde uden anerkendt fravær, betragtes medlemmet som udtrådt af

bestyrelsen, og suppleanten indtræder i den udtrådtes sted.

§ 11. stk. 7. Formanden tegner afdelingens i alle anliggender — herunder eventuelt

generalforsamlingsbesluttet køb eller salg af fast ejendom. Ved formandens forfald tegnes

afdelingens af næstformanden, ved køb eller salg af fast ejendom dog mindst

næstformand og et bestyrelsesmedlem.

§ 11. stk. 8. Formanden har ansvar for, at generalforsamlingens og bestyrelsens

beslutninger gennemføres og står til ansvar over for generalforsamlingen.

§ 11. stk. 9 Afdelingens kasserer fører regnskabet nøjagtigt og oplysende med

angivelse af samtlige indtægter og udgifter.

§ 11. stk. 10 Kassereren er pligtig til på forlangende af formanden, bestyrelsen eller

revisorerne til enhver tid at redegøre fuldstændigt for regnskabet.

§ 11. stk. 11. Kontante midler udover de til den daglige drift nødvendige, indsættes i et

pengeinstitut på afdelingens navn og efter bestyrelsens anvisning.

§ 11. stk. 12. Formand, næstformand, kasserer og a-kasseleder er i forbindelse med den daglige drift bemyndiget til at tegne foreningen i økonomiske anliggender, samt til at disponere over foreningens midler via elektroniske selvbetjeningsløsninger, herunder netbank, mobilbank og betalingskort.

Ved disponering over foreningens midler via elektroniske selvbetjeningsløsninger, herunder netbank og mobilbank, skal det altid foregå med 2 af de 4 ovennævnte personer i forening.

Formand, næstformand, kasserer, a-kasseleder med betalingskort til foreningen konto, har ret til at afholde ekstraordinære omkostninger på maksimalt 25.000 kr. og skal efterfølgende informere bestyrelsen om forbruget.

§ 11. stk. 13. Kassereren er ansvarlig for, at kontingentafregning sker rettidigt, og at

afdelingens forpligtigelser overholdes overfor forbund og tredjemand.

§ 11. stk. 14. Kassereren indhenter et revideret regnskab inden 1. april, som forelægges for

bestyrelsen inden 1. maj, og desuden forelægges der på den ordinære generalforsamling

et revideret regnskab til godkendelse.

§ 11. stk. 15. Regnskabsåret følger kalenderåret.

§ 11. stk. 16. Bestyrelsen er forpligtet til at holde afdelingens midler og ejendomme

behørigt forsikret.

§ 11. stk. 17. For bestyrelsens medlemmer gælder dansk rets almindelige

erstatningsregler.

§ 11. stk. 1 8. 2 bilagskontrollanter, valgt af generalforsamlingen, har pligt til at gennemgå

regnskaberne kritisk og sikre sig, at alle udbetalinger stemmer med anvisningerne, og at

udgifterne er i overensstemmelse med bevillinger og beslutninger og afdelingens

almindelige formål.

Bilagskontrollanterne skal udarbejde en revisionsprotokol som skal forelægges

bestyrelsen og generalforsamlingen.

Afdelingens kasse er derudover undergivet uanmeldt eftersyn fra statsautoriseret

revisor efter generalforsamlingens valg, med hvilket der laves en skriftlig samarbejdsaftale.

§ 11. stk. 19. De på kontoret valgte, forpligter sig til at træde tilbage med udgangen af den

måned, hvor de er berettiget til folke- eller førtidspension.

**Medlemsmøder/tillidsmandsmøder**

§ 12. Stk. 1. Bestyrelsen kan sammenkalde klubbernes tillidsmænd og andre særligt

interesserede medlemmer til møder, hvor der kan gives disse orientering om aktuelle

spørgsmål vedrørende afdelingens og klubbernes arbejde og hvor sådanne spørgsmål

kan sættes til drøftelse.

8

§ 12. stk. 2. Klubber og enkelte medlemmer kan sende bestyrelsen forslag om emner, som

ønskes drøftet på tillidsrepræsentantmøderne.

§ 12. stk. 3. Tillidsrepræsentantmøderne har ikke nogen besluttende myndighed, men

afstemninger kan foretages til orientering for bestyrelsen.

**Urafstemninger.**

§ 13. Stk. 1. Afdelingens bestyrelse foranstalter alle de urafstemninger blandt

afdelingens medlemmer, som hovedforbundet 3F pålægger den og under sådanne

former, som hovedforbundet angiver retningslinjer for.

§ 13. stk. 2. Afdelingen afholder ligeledes urafstemninger ved suspenderede

generalforsamlingsbeslutninger og ved visse valghandlinger, som omtalt i § 9. stk. 2.

§ 13. stk. 3. Bestyrelsen er desuden berettiget til at afholde urafstemning, når den finder

det ønskeligt i sager, som er af vigtighed for afdelingen som sådan, eller for et stort

antal af dens medlemmer. I sådanne tilfælde skal bestyrelsen altid tydeligt tilkendegive

forud, om det er en afstemning med afgørende, besluttende virkning eller en

meningsundersøgelse uden sådan virkning, der foretages.

§ 13. stk. 4. Urafstemninger skal foregå efterfølgende retningslinjer:

A. Urafstemning skal altid være hemmelig og skriftlig.

B. Afstemningsmaterialet udformes efter følgende retningslinjer:

1. Materialet kan være udarbejdet af hovedforbundet.

2. Materiale, der præciserer et afstemningstema, kan formes af bestyrelsen.

eller

3. Ved valg opføres kandidaterne på stemmesedlen i rækkefølge efter antal

stemmer, de har opnået ved prøvevalget, så den person der opnåede

flest stemmer, står øverst på listen. I tilfælde af stemmelighed ved prøvevalget

opføres de kandidater, der har lige mange stemmer, i alfabetisk navne orden.

0. Afstemning foregår på arbejdspladser med anmeldt tillidsrepræsentant,

samt på afdelingskontoret.

D. Afstemningsperioden skal være mindst 2 uger.

E. Klubbestyrelsen modtager et antal stemmesedler, svarende til antallet af

medlemmer på arbejdspladsen. Klubbestyrelsen konstituerer et

stemmeudvalg, på mindst to medlemmer, som sørger for, at hvert medlem får

mulighed for at stemme.

F. Medlemmer, som ikke er tilknyttet en arbejdsplads med anmeldt

tillidsrepræsentant, kan stemme på afdelingskontoret.

9

G. Alle medlemmer, der har stemmeret på generalforsamlingen, kan deltage i

urafstemningen, medmindre hovedforbundet pålægger en anden

valgprocedure.

H. Klubbernes stemmeudvalg indsender efter afstemningen det samlede

stemmemateriale, herunder ikke benyttede stemmesedler, til afdelingens

stemmeudvalg indenfor den fastsatte tid. Senere indkommet stemmemateriale

kommer ikke i betragtning ved stemmeoptællingen.

I. Afdelingens stemmeudvalg foretager alene stemmeoptællingen.

Stemmeudvalget aflægger skriftligt rapport om resultatet til formanden, som

forelægger den for bestyrelsen.

J. Eventuelle klager over en urafstemnings forløb rettes til afdelingens

bestyrelse, som efter at have konfereret med stemmeudvalget og hvis det

findes nødvendigt, har foretaget en nøjere undersøgelse i sagen, endeligt

afgør denne.

**Afdelingens ophør.**

§ 14, stk. 1 Afdelingen kan ikke opløses, medmindre dette er vedtaget på en

generalforsamling og når mindst 2/3 af medlemmerne har stemt herfor ved en

urafstemning.

§ 14, stk. 2. Hvis afdelingen opløses, tilfalder afdelingens midler 3F i Danmark.

§ 14. stk. 3. Sammenlægning med en eller flere andre 3F afdelinger kan kun ske efter

en generalforsamlingsbeslutning.

Lovændringer m.m.

§ 15, stk. 1. Strider afdelingens vedtægter mod hovedforbundet 3F love, er

sidstnævnte gældende.

§ 15 stk. 2. Ved uoverensstemmelse mellem afdelingens love og de for 3F

arbejdsløshedskasse gældende love og vedtægter, vil sidstnævnte altid være gældende.

§ 15. stk. 3. Nærværende vedtægter kan ændres ved beslutning på en generalforsamling.

Beslutninger om ændringer er dog undergivet bestemmelsen om, at bestyrelsen kan

suspendere beslutningen og henskyde den til urafstemning, hvis den skønner, at

betydningen står i åbenbart misforhold til antallet af afgivne stemmer herom, jævnfør § 9.

stk. 2.

§ 15. stk. 4. Når forslag til vedtægtsændringer fremsættes, er det bestyrelsens pligt at

påse, at ændringen ikke bringer lovens enkelte bestemmelser i indbyrdes modstrid.

Sådanne lovændringer kan ikke sættes i kraft.

10

§. 15. stk.5. Fremtidige vedtægtsændringer skal når de er trådt i kraft, af bestyrelsen

bekendtgøres ved opslag på afdelingens hjemmeside.

§ 15. stk. 6. Vedtægternes afsnit vedrørende Lovændringer mv., kan kun ændres efter

godkendelse af 3F i Danmark.

§ 15. stk. 7. Disse love og vedtægter er vedtaget på generalforsamlingen den 26.oktober

2022.

Revideret udgave af 3F Mølleåens vedtægter jf. generalforsamlingens beslutning af d. 25. oktober 2023.

Dato og underskrifter:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dirigent: Kim M. Hansen

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Referent: Ole B. Schrøder